

**Z Á P I S N I C A**

**zo zasadnutia Obecného zastupiteľstva**

V SILADICIACH

**DŇA: 20.02.2019**

Prítomní: podľa prezenčnej listiny ( príloha č. 1)

Poslanci: Ing. Janka Antalová, Vladimír Hábel, Jozef Trnovec, Mgr. Andrej Lackovič, Ing. Michal Mesároš

Ospravedlnení poslanci: Ing. Zuzana Nosková, Daniel Rau

Overovatelia zápisnice: Mgr. Andrej Lackovič, Ing. Michal Mesároš

Rokovanie viedol: starosta obce Róbert Repka

Program: súčasťou zápisnice ( Pozvánka, príloha č. 2)

Zapisovateľka: Zuzana Jurišová

**1.BOD: Otvorenie zasadnutia**

Starosta obce otvoril zasadnutie OZ, prítomných privítal a prešiel k ďalšiemu bodu uvedenom na pozvánke.

**2.BOD Voľba mandátovej komisie**

Nakoľko poslanec Ing. Mesároš Michal sa nezúčastnil ustanovujúceho zasadnutia OZ, ktoré sa konalo dňa 05.12.2018 bola opakovane zvolená mandátová komisia a nový poslanec prednesie zákonom predpísaný sľub.

Návrh: Predseda: Ing. Janka Antalová, Členovia: Vladimír Hábel a Jozef Trnovec

Hlasovanie: voľba členov: Za: 4 Proti: 0 Zdržal sa: 0

Obecné zastupiteľstvo v Siladiciach podľa § 15 Zákona o obecnom zriadení

Zriaďuje mandátovú komisiu v zložení poslancov Predseda: Ing. Janka Antalová, Členovia: Vladimír Hábel a Jozef Trnovec

**3.BOD Zloženie sľubu novozvoleného poslanca**

Ing. Mesároš Michal zložil zákonom predpísaný sľub poslanca a potvrdil to svojim podpisom

**4.BOD Overenie zloženia sľubu a správa mandátovej komisie**

**UZNESENIE č. 1/2019**

**Hlasovanie č. 1**

Za: 4 zdržal sa: 0 proti: 0

**Obecné zastupiteľstvo v Siladiciach**

**1. berie na vedomie**

výsledky volieb do orgánov samosprávy obce a predloženú správu mandátovej komisie

**2. konštatuje**

že novozvolený poslanec novozvoleného obecného zastupitelstva zložil a podpisom potvrdil zákonom predpísaný sľub.

**5. BOD: Určenie zapisovateľa a overovateľov zápisnice**

Za overovateľov zápisnice starosta obce určil poslancov: Mgr. Andreja Lackoviča a Ing. Michala Mesároša, za zapisovateľku bola určená p. Zuzana Jurišová.

**6. BOD: Schválenie programu zasadnutia**

Starosta obce dal hlasovať za schválenie programu, tak ako bol uvedený na Pozvánke.

**Hlasovanie č. 2**

Za: 5 zdržal sa: 0 proti: 0

**Obecné zastupiteľstvo v Siladiciach schvaľuje** program zasadnutia Obecného zastupiteľstva v Siladiciach dňa 20.02.2019

OZ schválilo v zmysle ustanovenia § 11 ods. 4. Zákona č. 369/1990 Z.z. o obecnom zriadení, v znení neskorších predpisov( Zákon o obecnom zriadení ) program rokovania podľa bodov uvedených v pozvánke. ( príloha č. 2)

**7. BOD: Plnenie uznesení z predchádazjúceho obecného zastupiteľstva**

Starosta obce konštatoval, že všetky uznesenia z predchádzajúceho zasadnutia OZ, ktoré sa konalo dňa 05.12.2018 boli splnené.

**8 BOD : Schválenie dodatku č. 2 k Zmluve o zriadení**

Poslancom obce bol predložený návrh na výmenu pozemkov v k.ú. obce Siladice ( príloha č. 3) Vlastníkom predmetných pozemkov na výmenu s obecnými pozemkami je Poľnohospodárske družstvo Siladice.

**Hlasovanie č. 3**

Za: 5 zdržal sa: 0 proti: 0

**UZNESENIE č. 2/2019**

**Obecné zastupiteľstvo v Siladiciach schvaľuje**

DODATOK č. 2 k ZMLUVE O ZRIADENÍ SPOLOČNÉHO OBECNÉHO ÚRADU

uzatvorenej dňa 19.12.2016.

**9. BOD Schválenie prevodu vlastníctva z dôvodu hodného osobitného zreteľa na parcele č. 827/242**

**Hlasovanie č. 4**

Za: 5 zdržal sa: 0 proti: 0

**UZNESENIE č. 3/2019**

**Obecné zastupiteľstvo v Siladiciach** podľa § 9a ods. 8 písm. e/ zák. č. 138/1991 Zb. o majetku obcí v znení neskorších predpisov –

**schvaľuje prevod vlastníctva nehnuteľnosti**

Pozemok, ktorý sa nachádza v katastrálnom území Siladice, vedený na LV č. 500 Parcela registra „E“ ako pôvodná parcela č. 827/242.

Novovytvorené parcely Geometrickým plánom č. 2-9/2018, ktorý vyhotovil dňa 05.10.2018 Mgr. Marián Cepka, J. Nižňanského 34 Brestovany a to: parcela registra ,,C“ č. 827/302 o výmere 1 m2 a parcela registra ,,C“ č. 827/303 o výmere 31 m2 **na nadobúdateľa Marián Ďuriš**, trvale bytom Marka Čulena 13 Dolné Lovčice **za cenu 320,00€ z dôvodu hodného osobitného zreteľa.**

**Zdôvodnenie:**

Pozemok je v užívaní nadobúdateľa a vytvorí jeden celok s pozemkom nadobúdateľa v k.ú. obce Siladice. Nadobúdateľ žiada odkúpenie pozemku z dôvodu kolaudácie rodinného domu, nakoľko pravý roh garáže zasahuje do predmetného pozemku. Na základe uvedeného obec považuje za správne postupovať pri predaji spôsobom prevodu z dôvodu hodného osobitného zreteľa.

Obecné zastupiteľstvo v Siladiciach schvaľuje pre HKO inú zárobkovú činnosť mimo pracovného úväzku pre obec Siladice

**10. BOD Schválenie prevodu vlastníctva z dôvodu hodného osobitného zreteľa na parcele č. 204/1**

**Hlasovanie č. 5**

Za: 5 zdržal sa: 0 proti: 0

**UZNESENIE č. 4/2019**

Obecné zastupiteľstvo v Siladiciach podľa § 9a ods. 8 písm. e/ zák. č. 138/1991

Zb. o majetku obcí v znení neskorších predpisov –

**schvaľuje prevod vlastníctva nehnuteľnosti:**

pozemok, ktorý sa nachádza v katastrálnom území Siladice, vedený na LV č. 500 Parcela registra „E“ pôvodná parcela 204/1. Novovytvorená parcela Geometrickým plánom č. 125/2018, ktorý vyhotovil dňa 10.10.2018 Ing. Jozef Fančovič, Naháč 139 a to: parcela registra ,,C“ č. 204/25 o výmere 23 m2 **na nadobúdateľov: Tomáš Janáček a Eva Machová**, trvale bytom Siladice č. 300 **za cenu 230,00€ prevod z dôvodu hodného osobitného zreteľa.**

**Zdôvodnenie:**

Pozemok je v užívaní nadobúdateľa a vytvorí jeden celok s pozemkom nadobúdateľa v k.ú. obce Siladice. Nadobúdatelia žiadajú odkúpenie pozemku z dôvodu využitia vjazdu do domu nakoľko sa nachádza vedľa ich pozemku. Na základe uvedeného obec považuje za správne postupovať pri predaji spôsobom prevodu z dôvodu hodného osobitného zreteľa.

Poslanci OZ rokovali o situácii Základnej a Materskej školy v Siladiciach. Starosta obce informoval poslancov ohľadom žiakov Základnej školy, nakoľko na zastupiteľstve 06.12.2017 bolo Uznesením č. 38/2017 schválené presunutie žiakov do ZŠ Dolné Zelenice s následným výhľadom na zrušenie Základnej školy v Siladiciach. Po diskusii poslanci navrhli hlasovať na preloženie bodu na nasledujúce zasadnutie OZ a poveriť starostu ohľadom predloženia podkladov.

základnej školy na materskú školu.

**11.BOD Správa o výsledkoch kontrol a kontrolnej činnosti za rok 2018**

Hlavná kontrolórka obce Mgr. Iveta Balejčíková predniesla poslancom Správu o výsledkoch kontrol a kontrolnej činnosti za rok 2018. Nikto z prítomných nemal námietky ani otázky.

**Hlasovanie č. 6**

Za: 5 zdržal sa: 0 proti: 0

**UZNESENIE č. 5/2019**

**Obecné zastupiteľstvo v Siladiciach berie na vedomie**

Správu o výsledkoch kontrol a Kontrolnej činnosti za rok 2018.

**12.BOD Voľba prísediaceho pre Okresný súd Trnava**

Na základe doručenej žiadosti na Obecný úrad V Siladiciah, OZ volí prísediaceho pre Okresný súd Trnava

**Hlasovanie č. 7**

Za: 5 zdržal sa: 0 proti: 0

**UZNESENIE č. 6/2019**

Obecné zastupiteľstvo v Siladiciach **volí**

prísediaceho pre Okresný súd Trnava na základe návrhu na zvolenie nového prísediaceho pre Okresný súd Trnava v zmysle § 139,§140 zákona č. 385/2000 Z.z. o sudcoch a prísediacich a o zmene a doplnení niektorých zákonov pre funkčné obdobie 2018-2022:

p. Danielu Polakovičovú, trvale bytom Siladice č. 245, 920 52.

Obecné zastupiteľstvo v Siladiciach **ukladá**

Obecnému úradu: A vydať zvolenému prísediacemu Osvedčenie o zvolení

B zaslať výpis tohto uznesenia Okresnému súdu Trnava

**13. BOD: Menovanie zástupcu starostu obce**

Starosta obce je povinný vymenovať zástupcu starostu obce. Vzhľadom k tomu, že v predchádzajúcom období bol zástupcom p. Šimonák, ktorý už nekandidoval starosta obce dal návrhy poslancom. Vačšina z nich sa vyjadrila ohľadom Ing. Zuzany Noskovej. Tá túto možnosť zváži a starosta p. Repka ju bude informovať ohľadom

**14. BOD: Došlá pošta,pripomienky, návrhy**

Starosta obce informoval poslancov ohľadom nastávajúcich akcií a podujatí v roku 2019 a zároveň uviedol, že zvolá verejné zhromaždenie alebo iné zasadnutie ohľadom podpísanej zmluvy so spoločnosťou Slovenské štrkopiesky a k zmenám územného plánu obce Siladice.

**15. BOD: Záver**

Starosta obce poďakoval prítomným za účasť a ukončil zasadnutie OZ.

Zapísala: Zuzana Jurišová dňa: 22.02.2019 ..............................

Overovatelia zápisnice:

Dňa: 22.02.2019 Mgr. Andrej Lackovič, poslanec OZ .................................

Dňa: 22.02.2019 Ing. Michal Mesároš, poslanec OZ ...................................

Starosta obce súhlasí s Uzneseniami v zápisnici č. 01/2019

...............................

Róbert Repka, starosta obce, 22.02.2019

Všetky prílohy k Zápisnici č. 01/2019 sú k nahliadnutiu k dispozícii na Obecnom úrade v Siladiciach.